জয়েন্ট এন্ট্রান্স পরীক্ষা (মেইনস)
জয়েন্ট এন্ট্রান্স পরীক্ষা (মেইনস) (ইংরেজি: Joint Entrance Examination – Mains/JEE-Mains) [পূর্বনাম:সর্বভারতীয় ইঞ্জিনিয়ারিং প্রবেশিকা পরীক্ষা (ইংরেজি: All India Engineering Entrance Examination/AIEEE)] হল ভারতে ইঞ্জিনিয়ারিং সংক্রান্ত পড়াশোনার জন্য প্রবেশিকা পরীক্ষা। এটি শিক্ষার্থীদের বি.টেক, বি.আর্ক প্রভৃতি ডিগ্রি অর্জনের জন্য বিভিন্ন ইঞ্জিনিয়ারিং কলেজে ভর্তির মাধ্যম। এটি জয়েন্ট এন্ট্রান্স পরীক্ষা (অ্যাডভান্সড) পরীক্ষার বাছাইপর্ব হিসেবেও সমান কার্যকর। অর্জিত র‍্যাঙ্কিংয়ের ভিত্তিতে এনআইটি (জাতীয় প্রকৌশল সংস্থা) ও আইআইআইটি (ভারতীয় প্রকৌশল সংস্থা) -তে ভর্তি হবার সুযোগ মেলে। প্রথমবারের মতো এই পরীক্ষা ২০২১ সালে (ফেব্রুয়ারি থেকে সেপ্টেম্বর পর্যন্ত) সর্বোচ্চ চারটি পর্বে সম্পন্ন হয়েছিল।